CELEX: 32017R1325
Language: el
Date: 2017-07-17 00:00:00
Title: Κανονισμός (ΕΕ) 2017/1325 του Συμβουλίου, της 17ης Ιουλίου 2017, για την τροποποίηση του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

18.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 185/16
            
         ΚΑΝΟΝΙΣΜΌΣ (ΕΕ) 2017/1325 ΤΟΥ ΣΥΜΒΟΥΛΊΟΥ
   της 17ης Ιουλίου 2017
   για την τροποποίηση του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1),
   Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (2),
   Εκτιμώντας τα ακόλουθα:
   
               (1)
            
            
               Στις 6 Φεβρουαρίου 2017 το Συμβούλιο επισήμανε ότι η λαθραία διακίνηση μεταναστών και η εμπορία ανθρώπων συμβάλλουν στην αποσταθεροποίηση της πολιτικής κατάστασης και της κατάστασης στον τομέα της ασφάλειας στη Λιβύη.
            
         
               (2)
            
            
               Στις 17 Ιουλίου 2017 το Συμβούλιο εξέδωσε την απόφαση (ΚΕΠΠΑ) 2017/1338 (3), η οποία επιβάλλει περιορισμούς στις εξαγωγές ορισμένων αγαθών στη Λιβύη, τα οποία μπορεί να χρησιμοποιηθούν για τη λαθραία διακίνηση μεταναστών και την εμπορία ανθρώπων.
            
         
               (3)
            
            
               Για την εφαρμογή των μέτρων απαιτείται κανονιστική δράση στο επίπεδο της Ένωσης, ιδίως προκειμένου να εξασφαλιστεί η ομοιόμορφη εφαρμογή τους από τους οικονομικούς φορείς σε όλα τα κράτη μέλη.
            
         
               (4)
            
            
               Ο κανονισμός (ΕΕ) 2016/44 θα πρέπει κατά συνέπεια να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) 2016/44 τροποποιείται ως εξής:
   
               1)
            
            
               Παρεμβάλλεται το ακόλουθο άρθρο:
               «Άρθρο 2α
               1.   Απαιτείται προηγούμενη άδεια για:
               
                           α)
                        
                        
                           την πώληση, προμήθεια, μεταβίβαση ή εξαγωγή, άμεσα ή έμμεσα, των αγαθών που ορίζονται στο παράρτημα VII, είτε προέρχονται από την Ένωση είτε όχι, σε οποιοδήποτε πρόσωπο, οντότητα ή οργανισμό στη Λιβύη ή προς χρήση στη Λιβύη·
                        
                     
                           β)
                        
                        
                           την παροχή τεχνικής βοήθειας, ή υπηρεσιών διαμεσολάβησης, που συνδέονται με τα αγαθά που ορίζονται στο παράρτημα VII, ή με την παροχή, κατασκευή, συντήρηση και χρήση των αγαθών αυτών, άμεσα ή έμμεσα, σε οποιοδήποτε πρόσωπο, οντότητα ή οργανισμό στη Λιβύη ή προς χρήση στη Λιβύη·
                        
                     
                           γ)
                        
                        
                           την παροχή χρηματοδότησης ή χρηματοδοτικής συνδρομής που συνδέεται με τα αγαθά που ορίζονται στο παράρτημα VII, στην οποία συμπεριλαμβάνονται ιδίως επιχορηγήσεις, δάνεια και ασφάλιση εξαγωγικών πιστώσεων για κάθε πώληση, προμήθεια, μεταβίβαση ή εξαγωγή τέτοιων αγαθών ή για κάθε παροχή συναφούς τεχνικής συνδρομής ή υπηρεσιών διαμεσολάβησης, άμεσα ή έμμεσα, σε οποιοδήποτε πρόσωπο, οντότητα ή οργανισμό στη Λιβύη, ή προς χρήση στη Λιβύη.
                        
                     2.   Στο παράρτημα VII περιλαμβάνονται τα αγαθά τα οποία θα μπορούσαν να χρησιμοποιηθούν για τη λαθραία διακίνηση μεταναστών και την εμπορία ανθρώπων.
               3.   Η παράγραφος 1 δεν ισχύει για την πώληση, προμήθεια, μεταβίβαση ή εξαγωγή, άμεσα ή έμμεσα, των αγαθών που ορίζονται στο παράρτημα VII, καθώς και για την παροχή τεχνικής βοηθείας, υπηρεσιών μεσιτείας και χρηματοδοτικής βοηθείας σχετιζόμενης με τα αγαθά αυτά από αρχές των κρατών μελών στην κυβέρνηση της Λιβύης ή στις υπηρεσίες της.
               4.   Η οικεία αρμόδια αρχή δεν χορηγεί άδεια κατά την παράγραφο 1 όταν υπάρχουν εύλογες υπόνοιες ότι τα εν λόγω αγαθά θα μπορούσαν να χρησιμοποιηθούν για τη λαθραία διακίνηση μεταναστών και την εμπορία ανθρώπων.
               5.   Σε περίπτωση άρνησης χορήγησης άδειας ή ακύρωσης, αναστολής, ουσιαστικής τροποποίησης ή ανάκλησης άδειας εκ μέρους της αρμόδιας αρχής που αναφέρεται στο παράρτημα IV, σύμφωνα με το παρόν άρθρο, το οικείο κράτος μέλος ενημερώνει τα άλλα κράτη μέλη και την Επιτροπή για την απόφασή του και ανταλλάσσει μαζί τους κάθε σχετική πληροφορία.»
            
         
               2)
            
            
               Στο άρθρο 20 προστίθεται το ακόλουθο στοιχείο:
               
                           «γ)
                        
                        
                           να τροποποιεί το παράρτημα VII, ώστε να καταστεί λεπτομερέστερος ή να τροποποιηθεί ο κατάλογος των αγαθών που αναγράφονται σε αυτό, τα οποία θα μπορούσαν να χρησιμοποιηθούν για τη λαθραία διακίνηση μεταναστών και την εμπορία ανθρώπων, ή να επικαιροποιεί τους κωδικούς ονοματολογίας από τη συνδυασμένη ονοματολογία, όπως εκτίθενται στο παράρτημα I του κανονισμού (ΕΟΚ) αριθ. 2658/87.».
                        
                     
         Άρθρο 2
   Το κείμενο που περιλαμβάνεται στο παράρτημα του παρόντος κανονισμού παρεμβάλλεται ως παράρτημα VII στον κανονισμό (ΕΕ) 2016/44.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιουλίου 2017.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 206 της 1.8.2015, σ. 34.
   
      (2)  ΕΕ L 12 της 19.1.2016, σ. 1.
   
      (3)  Απόφαση (ΚΕΠΠΑ) 2017/1338 του Συμβουλίου, της 17ης Ιουλίου 2017, για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη (βλέπε σ. 49 της παρούσας Επίσημης Εφημερίδας).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ VII
            
               Είδη που θα μπορούσαν να χρησιμοποιηθούν για τη λαθραία διακίνηση μεταναστών και την εμπορία ανθρώπων, όπως αναφέρεται στο άρθρο 2α
            
            ΕΠΕΞΗΓΗΜΑΤΙΚΟ ΣΗΜΕΙΩΜΑ
            Οι κωδικοί ονοματολογίας έχουν ληφθεί από τη συνδυασμένη ονοματολογία (ΣΟ), όπως καθορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο και παρατίθενται στο παράρτημα I αυτού, και είναι αυτοί οι οποίοι βρίσκονται σε ισχύ κατά τον χρόνο δημοσίευσης του παρόντος κανονισμού, και, αντίστοιχα, όπως τροποποιούνται με επακόλουθη νομοθεσία.
            
                         
                     
                     
                        Κωδικός ΣΟ
                     
                     
                        Περιγραφή
                     
                  
                         
                     
                     
                        8407 21 
                     
                     
                        εξωλέμβιοι κινητήρες για την προώθηση πλοίων (κινητήρες ανάφλεξης)
                     
                  
                        Ex
                     
                     
                        8408 10 
                     
                     
                        εξωλέμβιοι κινητήρες για την προώθηση πλοίων (ανάφλεξη με συμπίεση)
                     
                  
                        Ex
                     
                     
                        8501 31 
                     
                     
                        Ηλεκτρικοί εξωλέμβιοι κινητήρες για την προώθηση πλοίων, με ισχύ που δεν υπερβαίνει τα 750 W
                     
                  
                        Ex
                     
                     
                        8501 32 
                     
                     
                        Ηλεκτρικοί εξωλέμβιοι κινητήρες για την προώθηση πλοίων, με ισχύ που υπερβαίνει τα 750 W, αλλά δεν υπερβαίνει τα 75 kW
                     
                  
                        Ex
                     
                     
                        8903 10 
                     
                     
                        φουσκωτά σκάφη για αναψυχή ή αθλητισμό
                     
                  
                        Ex
                     
                     
                        8903 99 
                     
                     
                        πλοία με εξωλέμβια μηχανή
                     
                  »